Source: https://www.keskkonnaamet.ee/et/uudised/6-septembrist-ei-tohi-enam-linnamae-paisul-hudroenergiat-toota
Timestamp: 2019-11-21 06:00:42+00:00
Document Index: 5186186

Matched Legal Cases: ['kohus ', '§ 252', 'kohus ', 'Kohus ', 'Kohus ', 'Kohus ']

6. septembrist ei tohi enam Linnamäe paisul hüdroenergiat toota | Keskkonnaamet
Avaleht Uudised 6. septembrist ei tohi enam Linnamäe paisul hüdr...
6. septembrist ei tohi enam Linnamäe paisul hüdroenergiat toota
*Tallinna halduskohus andis 06.09.2019 välja kohtumääruse, mille kohaselt tuleb kohaldada HKMS § 252 lg 4 alusel esialgset õiguskaitset ja keelata Keskkonnametil ja Keskkonnainspektsioonil mistahes toimingute tegemine, mis on suunatud paisutuse alandamisele ja elektritootmise lõpetamisele Linnamäe paisul Jägala jõel. Sealhulgas keelab kohus elektritootmise takistamise ja võimaliku paisutuse alandamise või likvideerimise nõudega seotud sanktsioonide rakendamise kaebaja suhtes kuni kohtu poolt käesolevas asjas kaebaja esialgse õiguskaitse taotluse sisulise lahendamiseni.
Kohus andis Keskkonnaametile võimaluse esialgse õiguskaitse taotlusele vastata 10.09.2019. Keskkonnaamet vastas 10.09.2019. 11.09.2019 palus Wooluvabrik OÜ kohtult võimalust omakorda Keskkonnaameti vastusele vastata. Kohus rahuldas selle taotluse. Kohus lahendab esialgse õiguskaitse taotluse sisuliselt mõne päeva jooksul.
Keskkonnaameti Põhja regiooni juhataja
e-post: jaak.jyrgenson@keskkonnaamet.ee
telefon: +372 505 1086